text: Einstein er en rigtig dyrehelt
  04 oktober 2017 kl. 14.54
  Einstein er en hvid labrador, der elsker at putte i sofaen - og så har den lige vundet titlen som årets jyske dyrehelt.
  Selvom der var masser af publikum til stede, tog Einstein det helt roligt, da han i dag blev kåret til en rigtig dyrehelt.
  Det var Einsteins ejer, 16-årige Sascha Bloss Albæk, der havde indstillet hendes hvide labrador til den fine titel.
  - Jeg vidste slet ikke, hvad jeg skulle sige, så jeg begyndte bare at tude. Det var helt vildt, siger Sascha Bloss Albæk til TV SYD.
  Sascha Bloss Albæk: "Jeg vidste slet ikke, hvad jeg skulle sige, så jeg begyndte bare at tude. Det var helt vildt"
  Den nye status som superhelt har Einstein fortjent, fordi han sammen med Sascha var med til at redde en ældre mand, der var faldet om i nogle buske.
  Med kåringen følger 5.000 kroner og chancen for at blive hele Danmarks dyrehelt.
  Senere på måneden, i uge 43, skal Einstein nemlig konkurrere med vinderen fra Fyn og Sjælland om at blive Danmarks dyrehelt 2017.
  Måske falder der nu en ekstra godbid af til Einstein, men de 5.000 kroner bliver dog ikke brugt til hundegodter, fortæller Sascha Bloss Albæk.
  Pengene bliver i stedet doneret til det dyrehjem i Nordjylland, hvor familien har købt Einstein.
  Det er Agria Dyreforsikring, der står bag kåringen.
  